
EDITORIAL 


Laura González. 


En aquesta revista del mes de novembre, 


PILAR EYRI 
CUANDO 


trobareu diferents temes destacats. Per una 
banda continuarem parlant sobre la historia 
=™s dels Ateneus gracies als nostres 
| col-laboradors Martí i Xosé Avifioa que ens 
aportaran un article mensual sobre aquesta 


tematica. 


La revista d'aquest mes també ens aporta 
llum, esperança i solidaritat, i us expliquem la 


història de la Paula i el Josep, en les properes 


Oe ae = — pàgines sabreu el perquè. 


= -, 


Us expliquem també algunes de les activitats 


——- ~~ rellevants, pel seu tarannà comunitari, que 


sa les Es s 

CUANDO CRN 

hem viscut amb I'Ateneu Divers durant el mes 


ENS de — de setembre i octubre, i ho fem de la mà de la 


Carme López, la Júlia Tejero i una servidora. 


I com no, iniciem la secció de "històries 
particulars que portarà a terme la Pilar 
Sancho, aquest mes amb una exepció: 
l'entrevista se l'he feta jo a ella! Per tant el 
tret de sortida és amb la Pilar Sancho, i quina 
història més interessant que hi ha darrera la 


seva vida. 


Per finalitzar hem d'agrair la participació de 
la Maite Ruiz, que mes rere mes ens envia 


notícies d'interés. 
Desitgem que guadiu amb la seva lectura! 


Visca l'Ateneu Divers! 


ka F, 


- a == a 


Marti i Xosé Avinoa 


La creixent industrialització del país va 
abonar aquesta activitat, que buscava obrir 
espais de relació i debat, d'educació i de 
cultura per a les classes benestants. 


Normalment, se solien crear primer ateneus 
reservats a la burgesia industrial i en els 
quals els obrers no hi tenien entrada i, 
després anaren apareixent entitats similars 
obertes a la classe obrera. 


Aquesta distinció de classe era normal en la 
primera part del segle XIX, com també ho 
era la separació de sexes. Les activitats dels 
ateneus estaven més dirigides als senyors 
burgesos que a les seves esposes i filles, 
mentre que els ateneus obrers no feien 
aquesta distinció. 


Un precedent clar d'aquesta discriminació 
per sexe és la Societat Filharmònica de 
Barcelona (1837-1854) que, en el seus 
estatuts, deixava ben clar que l'entitat, de la 


element 3( RE 


Orientació original dels ateneus 

qual no podien ser socis les dones, estava 
pensada per fomentar el joc, com si fos un 
casino, i també per organitzar concerts de 
socis per als socis. En el cas dels concerts, les 
dones podrien entrar a la seu de la societat si 
tenien habilitats musicals aptes per delectar els 
socis. 


Curiosament, en els documents conservats de 
les activitats d'aquests primers ateneus hi 
destaca un cert to paternalista per part dels 
responsables de l'entitat reservada als senyors. 


També eren paternalistes els conferenciants, 
que hi feien sonors discursos sobre la 
necessitat de l'educació de la classe obrera, tot 
i mantenir la reserva de socis, únicament a les 
famílies més ben situades econòmicament. 


Aqusta orientació primerenca es va mantenir 
al llarg del segle XIX i fins ben bé acabada la 
Guerra Civil 

a 
PAULA - JOSEP 


CASAMENT SOLIDARI 


Que una parella es casi és motiu de 


ia 


T 
SE OCT 2021 

felicitat, però si el dia del seu casament 


LE) 

desitja fer un acte solidari, ja no és 


únicament un sentiment de felicitat, 


sinó també és un motiu per sentir-se 


satifest i orgullós. 


La Paula i el Josep van desitjar que el dia 


del seu casament l'obsequi que 


7 


E s'acostuma a fer als convidats/des anés 
C 


eN directament a una causa solidària. | van 
TTR 
= escollir que aquesta causa solidària fos 


eae S 

l'Ateneu Divers! 


La Paula i el Josep van fer un donatiu de 
1000€ a la nostra entitat, i nosaltres com 
| a retorn els vam entregar uns obsequis 
3 fets per nosaltres, perquè els regaléssin 


als convidats/des. 


Ens comenten que el passat 22 d'octubre 
de 2022 va ser un dia magnífic i des 
d'aquest butlletí de famílies els volem 


desitjar tota la felicitat del mon! 


VISCA LA PAULA I EL JOSEP!! 

Activitats viscudes al mes d'octubre 


QUIN SIDRAL £Selía 


A l'activitat de Quin sidral, el dissabte 22 d'octubre, vam poder assistir 
a la 2a edició del CANVIFEST, un projecte de lluita per la inclusió a 
través de la música. Van assistir disset usuàries i dues 
acompanyants. 


En el festival, vam poder gaudir d'un munt d'activitats. Algunes d'elles 
van ser un concert de la mà de "Els cracs d'Andi", un grup de versions 
catalanes format per persones amb discapacitat intel-lectual, així com 
una batukada de "Tracututra", un grup de dones tabaleres. A més, en 
l'espai també s'oferien d'altres tallers, com per exemple de graffiti i de 
DJ, a càrrec de "Plastic Acadèmia", amb qui vam tenir l'oportunitat de 
punxar amb equips professionals. Per últim, també vam poder 
passejar per un petit mercat de roba i accessoris elaborats a mà. 


-EF — - 

HISTORIES PARTICULARS Pilar Sancho 


Aquest mes de novembre descobrirem la historia de la 
familia de la Pilar Sancho. 


Ens trobem a la seu de l'Ateneu Divers. civil, i un bon dia van anar a buscar-lo i el 
És per la tarda, i de fons, sentim el van matar davant de la seva esposa. Fa 
xivarri dels socis/es de l'Ateneu fent les esgarrifor només pensar el patiment de 
seves activitats. l'Eulàlia en aquells moments tan durs. 


La Pilar em diu en varies ocasions "no Una vegada finalitzada la guerra civil, l'any 
sé que té d'interessant la història de la 1940 l'Eulàlia, víuda i amb 3 fills al seu 
meva familia", però tant bon punt càrrec, va poder recuperar la seva fàbrica, i 
comencem a parlar sobre la seva va haver de dirigir el negoci tota sola, 
història, ens adonem que la (actualment semblaria molt més fàcil, però 
protagonista serà la seva mare, en aquella època, una dona al capdavant 
EULÀLIA VENTOSA GIRALT. d'un negoci no era gens habitual.) 


Nascuda a Vilanova i la Geltrú, venia ' 1 
d'una família de camperols. Va néixer / 
l'any 1905, es va casar ben aviat, i a | 

l'inici de la guerra civil espanyola ja era 
casada i era mare de 3 fills/es, d'edats 
compreses entre els 4, 3 i dies. 


El seu marit provenia d'una família 
benestant de Vilanova i la Geltrú, i fruit © 
d'aquest estatus social, dirigia una 
fàbrica de mosaics hidraúlics a la 
mateixa localitat. 


Ens explica la Pilar que el marit de la 
seva mare (la història té capítols encara 
no descoberts) era un home religiós. Es 
veu que durant la Guerra Civil 
Espanyola els religiosos de l'esglèsia de 
mar de Vilanova i la Geltrú ii van 
demanar si podia realitzar el mosaic de 
l'esglèsia, i ell com a bon creient va 
acceptar l'encàrrec. Però aquest acte no } 
va agradar a un bàndol de la guerra 


‘Eulalia Ventosa Giralt el dia del seu casament a 
Vilanova i la Geltrú. Arxiu fotogràfic Pilar Sancho 

Arxiu fotogràfic Pilar Sancho 
. i ‘A 


v. 


L'Eulàlia Ventosa Giralt amb el seu 
nét, Axel Racionero Sancho, i fill 
de la Pilar Sancho Ventosa, soci de 
l'Ateneu Divers. 


va haver de tractar amb els constructors, fruit dels dos matrimonis de la mare. 
fins i tot va anar al banc Hispano 
Americano per demanar un préstec per 
tirar endavant amb el negoci. Quina 
dona més valenta i decidida. 


La part final de la vida de la l'Eulàlia va 
transcòrrer en un convent, junt amb una de 
les seves filles que es va dedicar al clergat. 


A continuació la Pilar m'explica la seva vida 
a partir dels 16 anys... no entrarem en 
detalls de la vida de la Pilar, però donem fe 
que ha seguit els passos de la seva mare: 
valenta, independent, forta... 


La Pilar ens explica que creu que la seva 
mare va ser la primera dona que va 
portar pantalons d'Espanya, (començant 
a conèixer a l'Eulàlia, no ens estranyaria 
gensl). 


L'Eulàlia, sortint de tota norma, es va 
tornar a casar 8 anys més tard, amb un 
treballador de la fàbrica. Diuen que era 
un home molt atractiu, elegant i ben 
plantat, però no venia de casa tan bona 
com el primer i per tant va costar que 
l'acceptéssin a la família... 


No sé si us passa a vosaltres, però jo quan 
sento aquestes històries de persones que 
han sabut tirar endavant malgrat les 
adversitats, em venen unes ganes enormes 
de coneixe-les en persona. Com és obvi en 
moltes ocasions no arribes a temps, però 
recordant-les els hi dones vida. No les 


oblidem mai. 
El Sr. Sancho va aprendre a dirigir el 


negoci i d'aquesta manera, l'Eulàlia va 

poder dedicar-se a cuidar els seus dos Laura González. 
fills petits, fruit de la relació amb el 

segon marit. Aquest home ben plantat és 

el pare de la Pilar Sancho però també 

amb els 3 fills/es. 


La Pilar creix doncs amb 5 germans/es, 

Carme López. 
35è CONGRÉS COL:LECTIU DISCAPACITAT INTEL-LECTUAL. 


| ; i 
A finals del mes de setembre es va celebrar el 35è Congrés del sector de la discapacitat 
intel-lectual i del desenvolupament "Construint el futur: nous reptes per a noves realitats". | 


Va ser una trobada on es va aplegar a multitud de professionals i experts en la matèria dell 
sector de la discapacitat on es va repensar el futur, no només de persones amb 
discapacitat intel-lectual, famílies i entitats, sinó també el futur de la societat que volem. 


Durant el Congrés, va haver l'ocasió de compartir coneixements i experiències que apunten 
cap a la línia de transformació que ens han de permetre complir de forma ferma i 
contundent amb el mandat de la Convenció Internacional de Drets de les Persones amb 
Discapacitat. Al llarg dels dos dies va haver l'oportunitat de gaudir de conferències, taules 
rodones i debatsamb més de 80 ponents plegats de coneixement, reflexions i experiències. 


En el marc del Congrés es va dur a terme una sessió sobre la importància del lleure i el 
temps lliure en la vida de les persones amb discapacitat intel-lectual, on va haver la 
participació de l'Ateneu Divers a través de la nostra directora, Laura Gonzàlez que va 
moderar la sessió. 


L'objectiu d'aquesta trobada ha estat compartir, analitzar i aprendre amb l'objectiu 
d'avançar en aquests nous modelsque han de permetre alinear-nos amb la Convenció de 
les Persones amb Discapacitat de l'ONU. 

Participació MILLA DE SARRIÀ 23-10-2022 


El passat diumenge 23 d'octubre vam tornar, un any 
més, a la MILLA "Correm Junts" organitzada pels 
amics d'ASPASIM. 


Com sempre, una preparació excelent! A primera 
hora del matí, ja estaven totes les llistes preparades 
per poder recollir dorsals i samarretes. Un cop tot el 
grup ja teníem tot preparat, ens vam dirigir a la 
caixa de sortida. 


En teoria haviem d'haver fet la cursa en grups i 
hores diferents, en funció de l'edat i el sexe, però tot 
el grup vam decidir, finalment, de sortir tots/es 
juntes en una única sortida. 


Arriba el moment de la veritat, quins nervis!!! 


Però, afortunadament, la millor part de la Milla 
"Correm Junts", és que cada persona la pot fer al seu 
ritme. Els que sembla que els hi vagi la vida i surten 
com empaitats i a tota vela, aquells que van corrents 


però epl, sense presses eh? Així com també les 
persones que fan la cursa caminant i xerrant, més 
preocupades de gaudir de l'ambient que no pas del 
resultat o el temps. 


Això si, en arribar a la meta, hi havia fotògrafs i 
gent aplaudint, i sigui quin sigui el ritme que 
portessis a la cursa, a la foto haviem de sortir amb 
dignitat!!! Així que els últims metres tothom vam 
córrer, encara que fos només per la foto. 


Un cop acabada la cursa, encara hi havia temps per 
a més, xocolatada, entrega de premis amb alguna 
medalla per a l'ATENEU DIVERS i tot, una sessió de 
Zumba... 


En resum, una activitat molt intensa que no ens 
pensem perdre l'any vinent. 


Recordeu que les famílies també podeu participar, 
no teniu excusesl 

Un nou barem del grau de discapacitat. 


Maite Ruiz. Barcelona 


El nou barem arriba amb uns criteris 
actualitzats i un esforç més basat en 
drets socials 


El sector de la discapacitat portava anys 
reclamant un canvi d'un model caduc i 
molt lent vigent des de 1999. 


El 18 d'octubre es va aprovar un real 
decret , que substitueix el que estava 
vigent des de el 1999 ,pel qual s'estableix 
el nou procediment pel qual s'estableix el 
nou procediment per al reconeixement, 
declaració i qualificació del grau de 
discapacitat 


La regulació aposta per un enfocament 

que tingui més en compte drets socials, 
més enllà d'una valoració mèdica "una 
base científica per a la comprensió i 
l'estudi de la salut i dels components 
socials i econòmics que impacten a la 
persona". 


Així, el nou barem vol imposar uns 
criteris més objectius i facilitar-ne la 
valoració més ajustada possible. També, 
la nova regulació permetrà que la persona 
pugui anar acompanyada a la seva 
valoració per algú de confiança, cosa que 
li pot donar més seguretat. 


Així, les seves valoracions s'ajusten al 
model social que proposa la Convenció 
Internacional sobre els Drets de les 
persones amb discapacitat de les Nacions 
Unides i el seu enfocament sobre els drets 
humans. 


Un dels punts que més destaquen entre 
tots els canvis és el fet que ara, els 
menors que pateixin discapacitat tindran 


garantit el dret de ser informats i 
escoltats, quan fins ara se'ls ha 
infantilitzat. Així mateix, a aquelles 
persones amb un grau més alt també 
participaran dels processos i se’ls 
preguntarà quines són les seves 
necessitats i com els afecta la vida 


quotidiana. Amb l'anterior barem, no era 
una obligació informar a aquestes 
persones. 


Si voleu més informació ho teniu als 
següents enllaços: 


P NUEVO BAREMO DE 
RECONOCIMIENTO 
DE LA or 

https://ajuntament.barcelona.cat/accessible/ca/noticia/nou-barem-de-valoracio-de-la-discapacitat_1219866 


https://diarideladiscapacitat.cat/el-nou-barem-del-grau-de-discapacitat-arriba-amb-uns-criteris-actualitzats-i-un-enfoc-mes-basat-en-els-drets-socials/ 

La intel-ligencia emocional 


Maite Ruiz. Barcelona 


Que vol dir i com podem aconseguir els nostres 
objectius. 


Les 5 competències que cal cultivar 


La intel-ligència emocional, és la capacitat que 
té una persona per a conèixer i interpretar les 
emocions humanes, tant externes com 
internament. Una persona amb "intel-ligència 
emocional" és capaç de conèixer i controlar les 
seves pròpies emocions, les d'altres persones i 
les d'un grup de persones. 


Dins del camp d'estudi de la intel-ligència 
emocional, hi ha cinc “competències” 
bàsiques que es poden aprendre, i si és així, 
habiliten i donen capacitats a les persones que 
ho facin, per a ser millors amb si mateixes i 
amb els altres. 


Perquè cada persona siguem millor, puguem 
aconseguir els nostres objectius i disposar 
d'unes millors relacions amb les altres 
persones, hem de conèixer les cinc 
competències de la intel-ligència emocional. 


ACTE-CONSCIÈNCIA 


L'autoconsciència és la capacitat de centrar 
l'atenció en el teu propi estat emocional en 
qualsevol situació, així com ser capaç de 
processar amb eficàcia aquest estat i usar el 
que saps per a tenir millors accions futures. 


AUTOREGULACIÓ 


L'autoregulació et dona l'opció de seleccionar 
l'emoció que desitges experimentar en un 
moment donat, en cada situació particular. 
Aquest procés requereix de molta pràctica i 
una considerable quantitat d'acte-control. 


No es tracta de reprimir les emocions amb les 
seves energies corresponent, sinó saber-les 
controlar i fer ús d'aquestes energies en una 
cosa bona per a la persona. 


ACTE-MOTIVACIÓ 


Acte-motivació, et permet utilitzar les teves 
emocions per a aconseguir canvis positius en 
la teva vida a través de la cerca de les teves 
metes, sense importar els obstacles que vagis 
trobant en el teu camí. Aquest procés 
requereix l'anar enfocant les emocions, per 
complet, cap a la positivitat, l'optimisme, la 
confiança i la persistència. És essencial 
l'alliberament de l'energia de les emocions 
negatives. 


EMPATIA 


L'empatia, en la intel-ligència emocional, és la 
capacitat de poder sentir el que una altra 
persona està sentint, i així poder veure i 
sentir la vida des de la perspectiva d'un altre. 


FOMENTAR LES RELACIONS 


Per a fomentar les relacions es requereix 
poder demostrar, de manera sincera un 
interès emocional i enteniment pels altres. 
Les accions i paraules han de reflectir el 
degut respecte cap a l'esforç dels altres, amb 
un objectiu de compromís i treball en equip. 


Si ho treballem segur que podrem millorar les 
nostres relacions i trobar-nos millor. 


